**CONTRACT DE ADMINISTRARE**

incheiat astazi .........................

1. ***Preambul***

*Având în vedere:*

* dispoziţiile O.U.G. nr. 109/2011 privind guvernanţa corporativă a întreprinderilor publice aprobată prin Legea nr. 111/2016, cu modificările şi completările ulterioare („*O.U.G. nr. 109/2011*”) ;
* OUG nr. 54/2013 privind unele măsuri pentru reorganizarea prin divizare parţială a Regiei Autonome pentru Activităţi Nucleare Drobeta-Turnu Severin şi înfiinţarea Regiei Autonome Tehnologii pentru Energia Nucleară – RATEN (“*OUG nr. 54/2013*”)
* Regulamentul de organizare şi funcţionare a Regiei Autonome Tehnologii pentru Energia Nucleară din 29.05.2013 („*RATEN*”) care se constituie ca Anexa nr. 2 la OUG nr. 54/2013, parte integranta din aceasta ( „*ROF RATEN*”)
* dispoziţiile art. 1913 – 1919, art. 1924 precum şi ale art. 2009– 2042 din Codul Civil;
* Ordinul ministrului energiei nr..... prin care a fost aprobata forma contractului de administrare ce va fi semnat intre RATEN şi membrii Consiliului de Administratie

*şi faptul că*:

* In temeiul Ordinului ministrului energiei nr................. a fost numit dl./dna.**..........................** în funcţia de membru al Consiliului de Administratie RATEN, iar acesta a acceptat în mod expres numirea, urmând să exercite, împreună cu ceilalţi membri ai Consiliului de Administratie, atribuţiile prevăzute de O.U.G. nr. 109/2011 si de ROF RATEN;
* O.U.G. nr. 109/2011, impun membrilor Consiliului de Administratie ca, pe durata mandatului lor, să nu se găsească într-un raport juridic de muncă cu RATEN;
* este necesar a fi stabilite drepturile şi obligaţiile părţilor semnatare, în contextul unui raport juridic de drept comercial, corespunzător exercitării funcţiei de membru al Consiliului de Administratie RATEN,

părţile convin a încheia prezentul contract de mandat („*Contract de Mandat*”), ca urmare a acordului de voinţă exprimat de părţile semnatare.

1. ***Părţile contractante***

1.1. **Ministerul Energiei** in calitate de autoritate tutelara pentru RATEN, cu sediul în localitatea Mioveni, str. Câmpului nr. 1, judeţul Argeş, înmatriculată la Oficiul Registrului Comerţului de pe lângă Tribunalul Argeş, sub nr. J3/1315/01.10.2013, Cod unic de înregistrare 32306920, reprezentata prin................................................., in baza Ordinului ministerului energiei nr. ............................................. din data de ..................., in calitate de ***mandant***

**si**

**Domnul/Doamna ............................................,** cetatean ......................, domiciliat in (localitatea) ............................. str. ................................................ nr. ......., bloc......, scara ......., etaj ......, apartament ......., judetul/sectorul .............., avand actul de identitate seria .......... nr. ...................... eliberat de ............................ la data de ..............., CNP...................., denumit in continuare ***mandatar***

1. ***Definiţii***

**Art. 2.** În prezentul Contract de Mandat, termenii de mai jos vor avea următoarele semnificaţii:

1. **ROF RATEN**, astfel cum este în vigoare la data prezentului Contract de mandat sau cum va fi modificat/completat/reformulat, conform prevederilor art. 2 alin.(2) din OUG nr. 54/2013;
2. **Cadrul legal aplicabil** – ansamblul normelor juridice române cuprinse în O.U.G. nr. 109/2011 cu modificările și completările ulterioare, Codul civil, Codul fiscal, precum şi în alte acte normative incidente prezentului Contract de Mandat, aplicabile părţilor;
3. **Conflict de interese** – orice situaţii sau împrejurări determinate/determinabile potrivit cadrului juridic aplicabil, ROF RATEN şi altor regulamente, în care interesul personal, direct ori indirect, al mandatarului, contravine interesului RATEN, astfel încît afectează sau ar putea afecta independenţa şi imparţialitatea sa în luarea deciziilor de afaceri sau îndeplinirea la timp şi cu obiectivitate a atribuţiilor care îi revin în exercitarea mandatului său pentru RATEN;
4. **Imposibilitate definitivă de exercitare a mandatului/impediment legal** – (i) orice împrejurare care creează o indisponibilitate cu o durată mai mare sau egală cu 90 de zile calendaristice consecutive, lipsind mandatarul de posibilitatea de a-şi îndeplini atribuţiile, personal sau prin reprezentare, (ii) arestarea preventivă, (iii) arestarea, (iv) anularea ordinului privind desemnarea membrului in Consiliul de Administratie; ş.a.;
5. **Remuneratia** cuvenita membrului Consiliului de Administratie inseamna remuneratia formata dintr-o indemnizatie fixa lunara stabilită conform prevederilor OUG nr. 109/2011;
6. **Forta majoră** - semnifică orice eveniment extern, imprevizibil, invincibil şi inevitabil, care nu putea fi prevăzut la momentul încheierii prezentului Contract de Mandat şi care face imposibilă executarea şi, respectiv, îndeplinirea Contractului de Mandat; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
7. **Eveniment fortuit** – semnifică un eveniment care nu putea fi prevazut de mandatar si nici impiedicat de catre acesta a se intampla; sunt asimilate evenimentului fortuit modificarea cadrului legal, de reglementare şi a sistemului fiscal in Romania existent la semnarea prezentului Contract si care impovareaza suplimentar RATEN;
8. ***Obiectul Contractului de Mandat***

**Art. 3.** Prin prezentul Contract de Mandat, mandatarul este împuternicit să adopte, împreună cu ceilalţi membri ai Consiliului de Administratie, toate măsurile necesare si sa efectueze toate actele necesare in conformitate cu prevederile OUG nr. 54/2013, ROF RATEN şi cele ale prezentului Contract de Mandat, în limitele obiectului de activitate al RATENşi cu respectarea competenţelor exclusive, rezervate de O.U.G. nr. 109/2011, OUG nr. 54/2013 si de ROF RATEN, Ministerului Energiei

**Art. 4.** In scopul realizarii obiectului prezentului contract de mandat, membrul Consiliului de Administratie va efectua toate actele necesare pentru administrarea patrimoniului RATEN in interesul acesteia pentru indeplinirea obiectului de activitate si va exercita atributiile stabilite pentru acesta prin ROF RATEN si prin prezentul contract de mandat.

**Art. 5.** Locul îndeplinirii mandatului este la sediul RATEN indicat la art. 1 din prezentul Contract de Mandat sau la locul unde actioneaza ca reprezentant al RATEN. Locul îndeplinirii mandatului poate fi modificat de RATEN şi poate fi stabilit fie la sediul social al RATEN, fie într-o altă locaţie stabilită de RATEN. Decizia cu privire la modificarea locului îndeplinirii mandatului se comunică prin grija RATEN, conform Regulamentului de organizare si functionare al Consiliului de Administratie.

1. ***Durata Contractului de Mandat***

**Art.6.** Contractul de Mandat se va încheia pe o perioada de **4 ani** începând cu data numirii, respectiv data de…………………….sub condiția acceptării funcției şi poate fi reînnoit prin ordin al ministrului energiei, în condiţiile îndeplinirii în mod corespunzător a atribuţiilor/obligaţiilor asumate prin prezentul Contract de Mandat si cu respectarea cadrului legal aplicabil.

1. ***Obligaţiile administratorului***

**Art. 7 (1)** Membrul Consiliului de Administratie este obligat ca, **împreună cu ceilalţi membri ai Consiliului de Administratie**, să exercite următoarele *atribuţii principale*:

1. aprobă direcţiile principale de activitate şi de dezvoltare a regiei autonome;
2. verifică funcţionarea sistemului de control intern/ managerial, implementarea politicilor contabile şi realizarea planificării financiare;
3. aprobă structura organizatorică şi funcţională a regiei;
4. aprobă înfiinţarea şi desfiinţarea subunităţilor, precum şi structura organizatorică a acestora;
5. hotărăşte cu privire la investiţiile care urmează a fi realizate, potrivit obiectului său de activitate, care se finanţează din surse proprii, din alocaţii bugetare şi din alte surse;
6. propune, potrivit reglementărilor legale, investiţiile a căror aprobare este în competenţa altor organe;
7. avizează bugetul de venituri şi cheltuieli al RATEN şi îl înaintează pentru aprobare.
8. răspunde de administrarea legală şi eficientă a întregului patrimoniu al regiei autonome;
9. aprobă înstrăinarea bunurilor mobile ale regiei autonome, în limita prevederilor legale;
10. aprobă preţurile pentru proiectele majore;
11. aprobă utilizarea fondului valutar;
12. aprobă colaborarea, cooperarea sau asocierea, conform legii, cu persoane fizice şi juridice din ţară şi din străinătate, în limita cheltuielilor;
13. asigură şi răspunde de respectarea reglementărilor legale privind protecţia mediului înconjurător;
14. stabileşte nivelurile de salarizare a personalului şi negociază contractul colectiv de muncă în limita cheltuielilor prevăzute în bugetul de venituri şi cheltuieli;
15. aprobă orice alte probleme privind activitatea regiei, cu excepţia celor date, potrivit legii, în competenţa altor organe;
16. numeşte şi revocă, după caz, directorul general şi directorii direcţiilor din executivul regiei;
17. asigura integritatea si functionalitatea sistemelor de raportare contabila si financiara precum si realizarea planificarii financiare
18. verifica functionarea sistemului de control intern sau managerial
19. monitorizeaza si evalueaza performanta directorilor
20. intocmeste trimestrial si anual un raport asupra activităţii în perioada expirată şi asupra programului de activitate pentru perioada în curs pe care il prezinta autoritatii publice tutelare
21. supervizeaza sistemul de transparenta si de comunicare
22. monitorizeaza eficacitatea practicilor de guvernanta corporativa ale regiei autonome
23. raporteaza anual autoritatii publice tutelare modul de indeplinire a indicatorilor de performanta financiari si nefinanciari, anexa la contractual de mandat, precum si alte date si informatii de interes pentru autoritatea publica tutelara , la solicitarea acesteia
24. să elaboreze și să publice pe site-ul RATEN un raport anual privind activitatea regiei, cu respectarea prevederilor OUG nr. 109/2011

**Art. 8**. Mandatarul este, de asemenea, obligat:

1. să nu fie legat de RATEN printr-un contract de muncă;
2. să îşi exercite mandatul cu loialitate, cu prudenţă şi cu diligenţă în interesul exclusiv al RATEN, in legatura cu activitatea RATEN
3. Membrul Consiliului de Administratie nu încalcă obligaţia prevăzută mai sus în cazul în care, în momentul luării unei decizii de afaceri, el este în mod rezonabil îndreptăţit să considere (i) că acţionează în interesul RATEN şi (ii) a luat decizia pe baza informaţiilor adecvate.
4. să adopte toate măsurile necesare pentru protejarea patrimoniului RATEN;
5. să constituie comitetul de nominalizare şi remunerare și comitetul de audit, conform prevederilor legale in vigoare;
6. să aprobe Regulamentul de organizare şi funcţionare al Consiliului de administratie;
7. să păstreze confidenţialitatea informaţiilor şi a secretelor de afaceri ale RATEN, la care a avut acces prin intermediul documentelor prezentate Consiliului de Administratie, cu excepţia situaţiilor în care o asemenea folosire este impusă de lege sau necesara în relaţia cu autorităţile publice şi/sau de participarea administratorului în cadrul vreunui litigiu care are ca obiect activitatea RATEN;
8. sa declare si să evite conflictele de interese în raport cu RATEN;
9. să nu încheie acte juridice cu RATEN, decât în condiţiile stabilite de lege;
10. sa participe la cel puţin un comitet consultativ înfiinţat la nivelul consiliului;
11. sa participe la programe de dezvoltare profesională continuă, în vederea unei activităţi optime în cadrul consiliului;

**Art. 9.** Mandatarul împreună cu ceilalţi membri ai Consiliului de administratie are obligaţia de a nu folosi în interes propriu şi de a nu divulga niciunei persoane neautorizate vreo informaţie de natură confidenţială sau secretă cu privire la activitatea Societăţii.

**Art. 10.** Mandatarul nu va folosi informaţiile confidenţiale direct sau indirect, în folos personal sau în folosul terţelor persoane, cu excepţia situaţiilor în care o asemenea folosire este impusă de lege sau de participarea mandatarului la un proces.

**Art. 11.** Mandatarul se va conforma în totalitate obligaţiilor de neconcurenţă prevăzute de legislația în vigoare.

1. ***Drepturile Mandatarului***

**Art. 12.** Mandatarul beneficiază de o indemnizație fixă lunară brută pentru executarea mandatului încredințat în cuantum de \_\_\_\_\_\_\_\_\_\_\_\_\_\_\_lei, egală cu \_\_\_\_\_\_\_ ori media pe ultimele 12 luni a câștigului salarial mediu brut lunar pentru activitatea desfăşurată conform obiectului principal de activitate înregistrat de RATEN (cod CAEN \_\_\_\_\_\_\_\_\_\_), la nivel de clasă conform clasificației activităţilor din economia naţională, comunicat de Institutul Naţional de Statistică anterior numirii, conform Ordinului ministrului energiei nr.......................

**Art. 13.** Plata indemnizatiei fixe lunare se face o dată pe lună, respectiv la data de \_\_\_\_\_\_\_a lunii, indiferent de numărul şedintelor din aceea lună.

**Art. 14**. Mandatarul beneficiază de decontarea cheltuielilor legate de executarea mandatului, pe bază de documente justificative, în acelaşi cuantum corespunzător funcţiei de director, precum, dar fără a se limita la acestea: cheltuieli de cazare, diurnă, transport şi orice alte tipuri de cheltuieli legate de executarea mandatului şi indiferent dacă au fost ocazionate cu deplasarea în ţară sau în străinătate, precum şi de folosirea unor obiecte de inventar/mijloace fixe necesare desfăşurării activităţii.

**Art. 15.** Mandatarul trebuie să fie asigurat pentru răspundere profesională. Plata primelor aferente acestei asigurări, al carei cuantum se aproba de catre autoritatea publica tutelara, va fi făcută de RATEN şi nu se deduce din remuneratia cuvenita administratorului.

1. ***Obligaţiile RATEN***

**Art. 16.** RATEN se obligă să achite toate drepturile băneşti cuvenite mandatarului prevăzute în prezentul Contract de Mandat, inclusiv să reţină la sursă şi să vireze la termen impozitul pe venit şi toate celelalte contribuţii obligatorii, fiscale sau de orice altă natură, care cad în sarcina manadatarului, în numele şi pe seama acestuia.

**Art.17.** RATEN se obligă să asigure mandatarului deplina libertate în scopul îndeplinirii mandatului/atribuţiilor/obligaţiilor, cu respectarea limitelor prevăzute de OUG nr. 54/2013, ROF RATEN, de prezentul Contract de Mandat precum şi cadrul legal aplicabil, astfel cum este prevăzut la art. 2 lit.b) din Contractul de Mandat.

1. ***Răspunderea părţilor***

**Art. 18**. Neîndeplinirea şi/sau îndeplinirea necorespunzatoare a obligaţiilor asumate de către oricare dintre parţile semnatare ale prezentului Contract de Mandat atrage răspunderea parţii aflate în culpă.

**Art. 19**. Partea care a determinat încetarea prezentului Contract de Mandat datorită neîndeplinirii culpabile şi/sau îndeplinirii necorespunzatoare culpabile a obligaţiilor asumate, răspunde faţă de cealalta parte prin acoperirea tuturor pagubelor care au fost generate de încetarea Contractului de Mandat.

**Art. 20**. Mandatarul nu încalcă obligaţia de prudenţă şi de diligenţă şi nu va răspunde în cazul în care, în momentul luării unei decizii, el este în mod rezonabil îndreptăţit să considere că acţionează în interesul RATENşi pe baza unor informaţii adecvate, şi dacă nu intervine un eveniment fortuit, aşa cum este acesta definit.

**Art. 21.** RATEN răspunde pentru nerespectarea culpabila a obligaţiilor asumate prin prezentul Contract de Mandat si va acoperi pagubele care au fost astfel provocate.

1. ***Forţa majoră***

**Art. 22.** Părţile sunt exonerate de răspundere în caz de forţă majoră, astfel cum aceasta este definită la art. 2 lit. g) din prezentul Contract de Mandat.

**Art. 23.** În caz de forţă majoră, părţile vor depune eforturi comune în vederea diminuării daunelor eventuale ce ar rezulta în urma intervenirii unei asemenea cauze.

**Art. 24.** Părţile se obligă, de asemenea, să se înştiinţeze reciproc, în scris, în termen de cel mult 5 (cinci) zile de la intervenţia vreunei cauze de forţă majoră şi, în general, să se informeze reciproc şi în timp util asupra eventualelor impedimente de natură să conducă la dificultăţi în realizarea obiectului prezentului Contract de Mandat.

1. ***Modificarea Contractului de Mandat***

**Art. 25.** Prezentul Contract de Mandat poate fi modificat numai prin acordul scris al părţilor semnatare, exprimat printr-un act adiţional.

**Art. 26.** Prezentul Contract de Mandat se va adapta corespunzător reglementărilor legale ulterioare încheierii acestuia şi care sunt aplicabile.

1. ***Încetarea Contractului de Mandat***

**Art. 27.** Prezentul Contract de Mandat încetează prin:

1. expirarea duratei pentru care a fost încheiat;
2. revocarea cu efect imediat a mandatarului, de către Autoritatea Publica Tutelara, pentru neîndeplinirea nejustificata a obligaţiilor prevazute in Contractul de Mandat;
3. decesul mandatarului;
4. insolvabilitatea sau falimentul RATEN;
5. acordul părţilor semnatare;
6. renunţarea mandatarului la mandat, din cauze neimputabile;
7. intervenţia unor impedimente legale, astfel cum acestea sunt definite la art. 2 lit. d) din prezentul Contract de Mandat, care interzic mandatarului să mai ocupe această funcţie;
8. încălcarea criteriilor de integritate, inclusiv evitarea şi nedenunţarea conflictului de interese şi/sau nerespectarea Codului de etică al Societății.

**Art. 28.** Mandatul mandatarului poate fi revocat și în următoarele cazuri:

1. împotriva acestuia s-a pus în mișcare o acțiunea penală în legătură cu săvârșirea unei infracţiuni contra patrimoniului prin nesocotirea încrederii, a unei infracţiuni de corupţie, delapidare, a unei infracţiuni de fals în înscrisuri, evaziune fiscală, a unei infracţiuni prevăzute de Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, republicată,
2. a săvârșit o infracțiune prevăzută de Legea 31/1990 sau (iii) existența unei hotărâri penale definitive cu privire la săvârșirea unei infracțiuni intenționate, conform legii penale. În aceste cazuri, revocarea mandatului de către adunarea generală a acţionarilor Societăţii nu va fi considerată revocare fără justă cauză.

***XIII. Litigii***

**Art. 29.** Orice litigiu ivit între părţi cu privire la încheierea, executarea, modificarea, încetarea sau interpretarea clauzelor prezentului Contract de Mandat, care nu poate fi soluţionat pe cale amiabilă, va fi supus instanţelor judecătoreşti române competente.

***XIV. Obligaţia de confidenţialitate între părţi***

**Art. 30.** Părţile se obligă să păstreze confidenţialitatea conform prevederilor legale și statutare în vigoare aplicabile, asupra tuturor datelor, informaţiilor şi documentelor primite de la cealaltă parte în executarea prezentului Contract de Mandat.

**Art. 31.** Parţile pot dezvălui informaţii sau documente aferente derulării prezentului Contract de Mandat numai persoanelor implicate în executarea acestuia, care, la rândul lor, vor fi ţinute de obligaţia de a nu utiliza în niciun alt scop decât cel legat de executarea contractului, obligaţie adusă la cunoştinţa acestora din urma de către partea semnatară a prezentului Contract de Mandat.

**Art. 32.** Nu se consideră obligaţie de păstrare a confidenţialităţii, dezvăluirea de informaţii în unul din următoarele cazuri:

1. dacă informaţiile erau cunoscute părţii înainte de a fi obţinute de la cealaltă parte și poate dovedi acest lucru;
2. dacă dezvăluirea informaţiilor s-a făcut după primirea acordului scris al celeilalte părţi;
3. dacă informaţia era de notorietate la data dezvăluirii ei;
4. dacă partea a dezvăluit respectivele informaţii pentru a se conforma unor dispoziţii
5. legale, sau a unei instanțe.

***XV. Dispoziţii finale***

**Art. 33.** Mandatarul declară că a luat la cunoştinţă prevederile OUG nr. 54/2013 si ROF RATEN.

**Art. 34.** Mandatarul declară că nu se află în niciuna dintre situaţiile de incompatibilitate, prevăzute de O.U.G. nr. 109/2011, sau concurenţă, prevăzute de legislația în vigoare.

**Art. 35.** Mandatarul este de acord cu prelucrarea datelor sale cu caracter personal obținute de către *Societate* de la acesta/aceasta (de exemplu date privind identitatea, domiciliul, activitatea profesională, codul numeric personal etc.), în scopul sau în legătură cu executarea prezentului Contract de Mandat.

**Art. 36.** (1) Prezentul Contract de Mandat este guvernat de şi interpretat în conformitate cu prevederile legii române. Pentru orice aspect nemenţionat expres în cuprinsul său, prezentul Contract de Mandat se completează cu prevederile Codului civil român. De asemenea, prezentul Contract de Mandat se completează cu prevederile O.U.G. nr. 109/2011 și Legea nr. 187/2023 pentru modificarea si completarea Ordonantei de Urgenta a Guvernului nr. 109/2011 privind guvernanta corporativa a intreprinderilor publice.

(2) Prezentul Contract de Mandat nu este un contract de muncă şi nu este guvernat de legislaţia muncii.

**Art. 37.** Acest Contract de Mandat reprezintă întreaga înţelegere dintre părţi şi înlătură orice alte înţelegeri anterioare, scrise sau orale, intervenite între părţi cu privire la obiectul acestui contract.

**Art. 38.** Dacă anumite clauze ale prezentului Contract de Mandat devin ineficiente din punct de vedere juridic, validitatea celorlalte prevederi ale prezentului Contract nu va fi afectată. În asemenea situaţii, părţile convin să renegocieze cu buna-credinţă orice clauză devenită ineficientă din punct de vedere juridic, adăugând clauza astfel renegociată prevederilor prezentului Contract de Mandat, prin încheierea unui act adiţional.

**Art. 42.** Toate notificările pe care părţile şi le adresează reciproc în baza prezentului Contract de Mandat se efectuează în scris şi se transmit prin fax, e-mail, scrisoare recomandată cu confirmare de primire sau curier rapid la adresele indicate la art. 1 din prezentul Contract. În funcţie de situaţia concretă, părţile vor opta cu bună-credinţă şi în mod rezonabil pentru cel mai adecvat mijloc de notificare dintre cele menţionate în cadrul tezei întâi al prezentului articol, astfel încât notificarea să îşi atingă scopul şi sa contribuie la îndeplinirea obligaţiilor contractuale ce revin părţilor.

**Art. 39.** Dacă, oricând pe parcursul duratei acestui Contract de Mandat, una dintre părţi nu insistă în mod expres pentru a impune o anumită prevedere a Contractului, nu înseamnă că acea parte a renunţat la astfel de prevederi sau că a renunţat la dreptul de a impune aceste prevederi.

**Drept pentru care am încheiat astăzi ...................................................................., în 2 (două) exemplare originale, prezentul Contract de Mandat, părţile declarând, totodată, ca au primit fiecare, cu ocazia semnării prezentului Contract, câte un exemplar.**

RATEN Mandatar

Prin:\_\_\_\_\_\_\_\_\_\_\_\_\_\_\_\_\_\_\_ Dl./dna.\_\_\_\_\_\_\_\_\_\_\_\_\_\_